O femeie din Popeşti Leordeni şi-a înjunghiat fiica de 11 ani și a încercat să se sinucidă.
O femeie din oraşul Popeşti Leordeni şi-a înjunghiat fiica de 11 ani, miercuri dimineaţă, după care a încercat să-și pună capăt zilelor. Femeia a fost transportată la un spital din Bucureşti.
Inspectoratul de Poliţie al judeţului Ilfov a fost sesizat de către un bărbat că într-un imobil din oraşul Popeşti Leordeni, soţia sa a încercat să se sinucidă şi a lovit cu un cuţit copilul.Femeia a fost transportată la un spital din Bucureşti pentru îngrijiri medicale, iar copilul a fost transportat de către tată la acelaşi spital.Surse judiciare au declarat pentru MEDIAFAX că femeia şi-a înjunghiat fiica de 11 ani, apoi a încercat să îşi ia viaţa. Fetiţa este conştientă şi în stare stabilă.